
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 687 

3 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δικαιολογητικών για τη χορήγηση άδει¬ 
ας διαμονής, σύμφωνα με το άρθρο 18 παράγρα¬ 
φος 4 του ν. 3536/2007 (ΦΕΚ 42 Α723.2.2007). 1 

Τροποποίηση της υπ’ αριθμ. 61129/7.7.1998 υπουργι¬ 
κής απόφασης. 2 

Αντικατάσταση των άρθρων 2,3,4 και 6 του Κανο¬ 
νισμού Εσωτερικής Υπηρεσίας του Διοικητικού 

Πρωτοδικείου Βόλου. 3 

Κατανομή δύο (2) συμβάσεων μίσθωσης έργου στο 

ΚΕΠ Δήμου Γέρακα Ν. Ανατολικής Αττικής. 4 

Έγκριση συμβάσεων μίσθωσης έργου για τα Κέντρα 

Εξυπηρέτησης Πολιτών. 5 

Έγκριση συμβάσεων μίσθωσης έργου για τα Κέντρα 

Εξυπηρέτησης Πολιτών. 6 

Υπαγωγή της επένδυσης της επιχείρησης με την 
επωνυμία, «ΞΕΝΟΔΟΧΕΙΑ Α ΛΕΜΟΝΗΣ ΜΟΝΟΠΡΟ- 

ΣΩΠΗ ΕΠΕ.» στις διατάξεις του ν. 3299/2004. 7 

Υπαγωγή της επένδυσης της υπό σύσταση εταιρεί¬ 
ας των Αποστόλου και Δημητρίου Κάμαρη, στις 

διατάξεις του ν. 3299/2004. 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΤΖΟΥΡΜΑΝΑ ΑΝΑΣΤΑΣΙΑ 

του Κων/νου. 9 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΠΛΕΥΡΙΤΑΚΗ ΑΘΗΝΑ του 

ΝΙΚΟΛΑΟΥ. 10 

Ανακαθορισμός των δικαιωμάτων ελλιμενισμού ρυ¬ 
μουλκών του Κανονισμού και Τιμολόγια Δικαιω¬ 
μάτων επί πλοίων/πλωτών ναυπηγημάτων στη λι¬ 
μενική ζώνη του ΟΛΠ ΑΕ. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 18025/ 
Η/22.2.2007 απόφαση της Υπουργού Εθνικής Παι¬ 


δείας και Θρησκευμάτων. 12 

Διόρθωση σφάλματος στην υπ’ αριθμ. ΙΕ/ΟΕ/219/ 
Π02/4/00037/ν.3299/04/16-2007 απόφαση του Γε¬ 
νικού Γραμματέα Περιφέρειας Ανατολικής Μακε¬ 
δονίας - Θράκης. 13 


Α ΠΟΦΑΣΕΙ Σ 

Αριθμ. 7921 (1) 

Καθορισμός δικαιολογητικών για τη χορήγηση άδειας 
διαμονής, σύμφωνα με το άρθρο 18 παράγραφος 4 
του ν. 3536/2007 (ΦΕΚ 42 Α’/23.2.2007). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Της παραγράφου 4 περ. γ του άρθρου 18 του ν. 
3536/2007 «Ειδικές ρυθμίσεις θεμάτων μεταναστευτικής 
πολιτικής και λοιπών ζητημάτων αρμοδιότητας Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης» (ΦΕΚ 42 Α'). 

2. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα», (ΦΕΚ 98 Α') 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο 
(ΦΕΚ 527/Β'), αποφασίζουμε: 

Α. Για τη χορήγηση άδειας διαμονής, σύμφωνα με 
τις διατάξεις της παραγράφου 4 του άρθρου 18 του 
ν. 3536/2007, υποβάλλονται τα ακόλουθα δικαιολογη- 
τικά: 

1. Αίτηση εις διπλούν που συνοδεύεται από τρεις φω¬ 
τογραφίες. 

2. Αποδεικτικό στοιχείο της διαμονής τους στη χώρα 
μέχρι 31.12.04, δηλαδή ένα από τα παρακάτω δικαιολο- 
γητικά: Βεβαίωση εγγραφής σε δημόσιο εκπαιδευτικό 
ίδρυμα πρωτοβάθμιας ή δευτεροβάθμιας εκπαίδευσης 
και βεβαίωση ότι φοιτά στην ίδια ή ανώτερη βαθμί¬ 
δα εκπαίδευσης ή έχει ολοκληρώσει τη φοίτησή του ή 
βεβαίωση εγγραφής τέκνου σε δημόσια εκπαιδευτικά 
ιδρύματα πρωτοβάθμιας ή δευτεροβάθμιας εκπαίδευ¬ 
σης, εφόσον το τέκνο ενεγράφη πριν από την 31.12.2004 
και βεβαίωση του οικείου εκπαιδευτικού ιδρύματος ότι 

το τέκνο συνεχίζει να φοιτά ή ληξιαρχική πράξη γέν¬ 
νησης ή ληξιαρχική πράξη γέννησης τέκνου στην Ελ¬ 
λάδα, μέχρι 31.12.2004, εφόσον ο ένας εκ των γονέων 
διαμένει νόμιμα στην Ελλάδα ή ληξιαρχική πράξη γάμου 
που τελέστηκε στην Ελλάδα, μέχρι 31.12.2004, εφόσον 
ο ένας εκ των συζύγων είναι Έλληνας ή πολίτης άλ¬ 
λου κράτους-μέλους της Ε.Ε. ή υπήκοος τρίτης χώρας 
ο οποίος διαμένει νόμιμα στην Ελλάδα ή απορριπτική 
απόφαση του Γενικού Γραμματέα της Περιφέρειας επί 
αιτήσεως για χορήγηση ή ανανέωση άδειας διαμονής, 
η οποία υποβλήθηκε μέχρι 31.12.2004 και απορρίπτεται 
μεταγενέστερα και μέχρι 30.9.2007, με εξαίρεση τις 
απορριπτικές αποφάσεις για λόγους δημόσιας τάξης 
και ασφάλειας, ή απορριπτική απόφαση για τη χορή¬ 
γηση Ειδικού Δελτίου Ταυτότητας Ομογενούς (ΕΔΤΟ), 
εφόσον η σχετική αίτηση υποβλήθηκε μέχρι 31.12.2004 
και απορρίπτεται μεταγενέστερα και μέχρι 30.9.2007, 
με εξαίρεση τις απορριπτικές αποφάσεις για λόγους 
δημόσιας τάξης και ασφάλειας, ή Ειδικό Δελτίο Ταυ¬ 
τότητας Ομογενούς (ΕΔΤΟ) το οποίο έληξε μέχρι την 
ίδια ημερομηνία και βεβαίωση από την αρμόδια αρχή 
ότι δεν έχει υποβληθεί αίτηση για ανανέωσή του ή δεν 
μπορεί να ανανεωθεί. 

3. Ακριβές φωτοαντίγραφο όλων των σελίδων διαβα¬ 
τηρίου ή ταξιδιωτικού εγγράφου. Σε περίπτωση που υφί- 
σταται αντικειμενική αδυναμία εφοδιασμού διαβατηρίου 
αντί του διαβατηρίου ή του ταξιδιωτικού εγγράφου θα 
υποβάλλεται υπεύθυνη δήλωση στην οποία θα αναφέ- 
ρονται οι ειδικοί λόγοι και συγκεκριμένη αιτιολογία για 
την υφιστάμενη αντικειμενική αδυναμία κατοχής του 
ή σχετικά έγγραφα που αποδεικνύουν τον ισχυρισμό 
περί μη κατοχής του και έγγραφο δημόσιας αρχής από 
το οποίο θα αντλούνται τα στοιχεία ταυτότητας του 
ενδιαφερομένου 

4. Παράβολο με μορφή αποδεικτικού διπλοτύπου τύ¬ 
που Β’ αξίας 150,00 ευρώ 

5. Πιστοποιητικό υγείας που βεβαιώνει ότι ο υπήκοος 
τρίτης χώρας δεν πάσχει από νόσημα επικίνδυνο για 
τη δημόσια υγεία. Οι μόνες ασθένειες που μπορούν 
να δικαιολογήσουν άρνηση εισόδου ή του δικαιώμα¬ 
τος διαμονής είναι εκείνες που προβλέπονται από την 
Παγκόσμια Οργάνωση Υγείας, καθώς και άλλες λοιμώ¬ 
δεις, μεταδοτικές ή παρασιτικές ασθένειες, οι οποίες 
δικαιολογούν τη λήψη μέτρων για την προστασία της 
δημόσιας υγείας. 

6. Βεβαίωση εξαγοράς από οποιονδήποτε ασφαλιστικό 
φορέα τυχόν υπολειπομένων ημερών ασφάλισης μέχρι 
τη συμπλήρωση του απαιτούμενου αριθμού των εκατόν 
πενήντα (150) ημερών. 

7. Πιστοποιητικό οικογενειακής κατάστασης, για τις 
περιπτώσεις αα και ββ της παραγράφου 4α του άρ¬ 
θρου 18 του ν. 3536/2007 και για τα μέλη οικογένειας 
των περιπτώσεων δδ και εε της παραγράφου 4α του 
ν. 3536/2007 . 

8. Επικυρωμένο φωτοαντίγραφο της άδειας διαμονής 
ή επικυρωμένο φωτοαντίγραφο δελτίου ταυτότητας ή 
άδειας διαμονής κοινοτικού υπηκόου για τις περιπτώ¬ 
σεις ββ και γγ της παραγράφου 4α του άρθρου 18 του 
ν. 3536/2007. 

9. Στην περίπτωση ββ της παραγράφου 4α του άρθρου 
18 του ν. 3536/2007, θα υποβάλλεται υπεύθυνη δήλωση 
του υπηκόου τρίτης χώρας ότι συγκατοικεί με τον νόμι¬ 
μα διαμένοντα σύζυγό του στη χώρα και στην περίπτω¬ 


ση γγ της παραγράφου 4α του ν. 3536/2007 ότι ο γάμος 
είναι σε ισχύ και υπάρχει συμβίωση. Στις περιπτώσεις 
δδ και εε της παραγράφου 4α του ν. 3536/2007, θα υπο¬ 
βάλλεται υπεύθυνη δήλωση του υπηκόου τρίτης χώρας 
στην οποία θα αναγράφεται ότι συγκατοικεί στην Ελ¬ 
λάδα με το σύζυγό του κατά το χρονικό διάστημα που 
εκκρεμούσε το αίτημά του και μέχρι τη χρονική στιγμή 
υποβολής της αίτησης για υπαγωγή στις διατάξεις του 
παρόντος. 

Β. Για τη χορήγηση άδειας διαμονής στα ανήλικα 
τέκνα κάτω των 18 ετών υποβάλλονται τα ακόλουθα 
δικαιολογητικά: 

1. Αίτηση εις διπλούν που συνοδεύεται από τρεις φω¬ 
τογραφίες για κάθε τέκνο ξεχωριστά. 

2. Ακριβές φωτοαντίγραφο όλων των σελίδων δι¬ 
αβατηρίου ή ταξιδιωτικού εγγράφου του τέκνου. Σε 
περίπτωση που υφίσταται αντικειμενική αδυναμία 
εφοδιασμού διαβατηρίου αντί του διαβατηρίου ή του 
ταξιδιωτικού εγγράφου θα υποβάλλεται υπεύθυνη δή¬ 
λωση στην οποία θα αναφέρονται οι ειδικοί λόγοι και 
συγκεκριμένη αιτιολογία για την υφιστάμενη αντικει¬ 
μενική αδυναμία κατοχής του ή σχετικά έγγραφα που 
αποδεικνύουν τον ισχυρισμό περί μη κατοχής του και 
έγγραφο δημόσιας αρχής από το οποίο θα αντλούνται 
τα στοιχεία ταυτότητας. 

3. Υπεύθυνη δήλωση του υπηκόου τρίτης χώρας ότι 
κατά τη χρονική στιγμή υποβολής της αίτησης συμβι- 
ώνει με το τέκνο του. 

4. Πιστοποιητικό υγείας που βεβαιώνει ότι ο υπήκοος 
τρίτης χώρας δεν πάσχει από νόσημα επικίνδυνο για 
τη δημόσια υγεία. Οι μόνες ασθένειες που μπορούν 
να δικαιολογήσουν άρνηση εισόδου ή του δικαιώμα¬ 
τος διαμονής είναι εκείνες που προβλέπονται από την 
Παγκόσμια Οργάνωση Υγείας, καθώς και άλλες λοιμώ¬ 
δεις, μεταδοτικές ή παρασιτικές ασθένειες, οι οποίες 
δικαιολογούν τη λήψη μέτρων για την προστασία της 
δημόσιας υγείας. 

5. Πιστοποιητικό οικογενειακής κατάστασης ή ληξι¬ 
αρχική πράξη γέννησης εάν τα τέκνα έχουν γεννηθεί 
στην Ελλάδα. 

6. Επικυρωμένο φωτοαντίγραφο άδειας διαμονής, 
όταν το αίτημα υποβάλλεται από νόμιμα διαμένοντα 
στη χώρα υπήκοο τρίτης χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2007 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθμ. 2/17378/Α0024 (2) 

Τροποποίηση της υπ’ αριθμ. 61129/7.7.1998 υπουργικής 
απόφασης ΦΕΚ 773/28.7.98 τ. Β'. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 28 και 60 του ν. 2362/1995. 

2. Τις διατάξεις του ν. 2303/1995. 

3. Τις διατάξεις του ν. 2592/1998. 

4. Την από 2.4.1997 σύμβαση του Ελληνικού Δημοσίου 

με την Ένωση Ελληνικών Τραπεζών και την ΔΙΑΣ ΑΕ 
όπως τροποποιήθηκε και συμπληρώθηκε. 

5. Την υπ’ αριθμό 61129/7.7.1998 απόφαση του Υπουργού 
Οικονομικών σχετικά με την «ρύθμιση θεμάτων που ανα¬ 
κύπτουν από την εφαρμογή του συστήματος πληρωμής 
των συντάξεων και βοηθημάτων του Δημοσίου μέσω 
τραπεζικών λογαριασμών». 

6. Την υπ’ αριθμό 37930/ΔΙΟΕ1264/ΦΕΚ1432Β/14.10.2005 
απόφαση του Πρωθυπουργού και του Υπουργού Οικονο¬ 
μικών για ανάθεση αρμοδιοτήτων στους Υφυπουργούς 
Οικονομικών. 

7. Τη ανάγκη εκσυγχρονισμού της διαδικασίας απο¬ 
στολής των σχετικών καταστάσεων από την Γ.Γ.Π.Σ. 
στις Δ.Ο.Υ. 

8. Το γεγονός ότι από την απόφαση αυτή δεν προκα- 
λείται οικονομική επιβάρυνση στον Κρατικό Προϋπολο¬ 
γισμό, αποφασίζουμε: 

Τροποποιούμε την υπ’ αριθμό 61129/07.07.1998, απόφα¬ 
σή μας, άρθρο 13, παράγραφος γ, ως εξής: 

Οι καταστάσεις που περιλαμβάνον τα ποσά από κατα¬ 
σχέσεις εις χείρας τρίτων που έχουν επιβληθεί από τις 
Δ.Ο.Υ., σε βάρος συνταξιούχων του Δημοσίου, θα προω¬ 
θούνται πλέον στις Δ.Ο.Υ. ηλεκτρονικά από την Γ.Γ.Π.Σ. 
για τις μηχανογραφημένες Δ.Ο.Υ. και χειρόγραφα / τα¬ 
χυδρομικά για τις μη μηχανογραφημένες Δ.Ο.Υ. 

Η ισχύς της απόφασης ισχύει από 1.1.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 24213 (3) 

Αντικατάσταση των άρθρων 2,3,4 και 6 του Κανονι¬ 
σμού Εσωτερικής Υπηρεσίας του Διοικητικού Πρω¬ 
τοδικείου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) Του άρθρου 25 παρ. 3 περ. α του ν. 2812/2000 (Α' 
67). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α'/1998. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αριθμ. 1/2007 απόφαση της Ολομέλειας του 
Διοικητικού Πρωτοδικείου Βόλου, αποφασίζουμε: 

1. Τη δημοσίευση στην Εφημερίδα της Κυβερνήσε¬ 


ως της αντικατάστασης των άρθρων 2, 3, 4 και 6 του 
Κανονισμού Εσωτερικής Υπηρεσίας του Διοικητικού 
Πρωτοδικείου Βόλου (Υ.Α. 101274/ΦΕΚ/Β/31.8.2000) και 
η οποία έχει ως εξής: 

Αποφάσισε: 

Αντικαθίσταται το άρθρο 2, 3, 4 και 6 του κανονι¬ 
σμού Εσωτερικής Υπηρεσίας του Διοικητικού Πρωτο¬ 
δικείου Βόλου (Υ.Α. 101274/Φ.Ε.Κ. τ. Β/1084/31.8.2000), 
ως εξής: 

Άρθρο 2 

Α. Το Διοικητικό Πρωτοδικείο Βόλου, συγκροτείται σε 
Ολομέλεια για τη ρύθμιση των θεμάτων που προβλέπο- 
νται από το άρθρο 14 του πιο πάνω ν. 1756/1988, όπως 
αντικαταστάθηκε από το άρθρο 3 παρ. 5 του ν. 1868/1989 
και όπου αλλού ορίζονται από το νόμο αυτό. 

Β. Η Γραμματεία του Διοικητικού Πρωτοδικείου Βόλου 
αποτελεί Διεύθυνση, σε δύο τμήματα μονομελούς και 
τριμελούς συνθέσεως. 

Αρθρο 3 

ΤΜΗΜΑΤΑ ΣΥΝΕΔΡΙΑΣΕΩΝ 

Το Διοικητικό Πρωτοδικείο Βόλου με κριτήριο τις 
αρμοδιότητές του διαιρείται σε δύο (2) τμήματα Τρι¬ 
μελούς και Μονομελούς συγκρότησης. Για το καθένα 
από τα τμήματα αυτά τηρούνται χωριστά βιβλία προ¬ 
σφυγών, δημοσιευομένων αποφάσεων, ασκουμένων εν¬ 
δίκων μέσων, πινάκια συζητουμένων υποθέσεων κ.λπ. 
Επειδή το Δικαστήριο αυτό δεν έχει δική του αίθουσα 
συνεδριάσεων, η δημόσια συζήτηση των εκδικαζομέ- 
νων υποθέσεων και η δημοσίευση των αποφάσεων 
γίνεται στην αίθουσα των Πολιτικών συνεδριάσεων 
του Πρωτοδικείου Βόλου (σύμφωνα με την υπ’ αριθμ. 
35983/17.5.1982 απόφαση του Υπουργού Δικαιοσύνης 
όπως ειδικότερα ορίζεται από το άρθρο 18 του ν. 
1756/1988), ημέρα Πέμπτη και ώρα 5:00 μ.μ., Τριμελούς 
και Μονομελούς συνθέσεως. Κατά τις συνεδριάσεις 
προηγείται η εκδίκαση υποθέσεων Τριμελούς συν¬ 
θέσεως. Η ισχύς του άρθρου αυτού θα αρχίσει από 
τις 16.9.2007. 

Αρθρο 4 

ΓΡΑΜΜΑΤΕΙΑ ΤΟΥ ΔΙΚΑΣΤΗΡΙΟΥ 

Εν όψει του συνολικού αριθμού των προβλεπομένων 
οργανικών θέσεων των υπαλλήλων της Γραμματείας 
στο Δικαστήριο και της κατ’ άρθρο 3 του παρόντος 
διαιρέσεως του Δικαστηρίου σε δύο (2) τμήματα, η 
Γραμματεία του Δικαστηρίου αποτελείται από τον 
Προϊστάμενο Διεύθυνσης, καθώς και δύο (2) τμήματα 
με Προϊσταμένους Τμημάτων και τους υπηρετούντες 
σ’ αυτήν υπαλλήλους. 

Α. ΔΙΕΥΘΥΝΣΗ ΥΠΗΡΕΣΙΩΝ ΓΡΑΜΜΑΤΕΙΑΣ 

Ο Γραμματέας του Δικαστηρίου διευθύνει τις υπηρεσί¬ 
ες της Γραμματείας και δίνει τις αναγκαίες οδηγίες στο 
προσωπικό της και όλα τα καθήκοντα που ορίζονται στο 
άρθρο 10 του ν. 1756/1988, όπως αυτό αντικαταστάθηκε 
με το άρθρο 2 του ν. 1868/1989. 

Β. ΤΜΗΜΑΤΑ ΓΡΑΜΜΑΤΕΙΑΣ 

Τα τμήματα της Γ ραμματείας, σύμφωνα με τον αριθ¬ 
μό των προβλεπομένων θέσεων ορίζονται σε δύο. Οι 
Προϊστάμενοι των τμημάτων διευθύνουν την υπηρεσία 
του τμήματος που προΐστανται, με τις οδηγίες του προϊ¬ 
σταμένου της Διεύθυνσης και ασκούν όλα τα καθήκοντα 

των δικαστικών υπαλλήλων (συμμετοχή στις συνεδριά¬ 
σεις, τήρηση πρακτικών και βιβλίων). 

Στα αντικείμενα της Γραμματείας περιλαμβάνονται 
ιδία: 

1) Η τήρηση του πρωτοκόλλου αλληλογραφίας (εισερ¬ 
χομένων και εξερχόμενων εγγράφων). 

2) Η ταξινόμηση του αρχείου των φακέλων των δικο¬ 
γραφιών και η φύλαξη των πρωτοτύπων αποφάσεων, 
πρακτικών συζητήσεως, βιβλίων από την ίδρυση του 
Δικαστηρίου. 

3) Η παραλαβή και καταχώρηση στα οικεία βιβλία 
των ασκουμένων ενώπιον του Δικαστηρίου ενδίκων 
μέσων και βοηθημάτων (προσφυγών, ανακοπών, εφέ¬ 
σεων, αιτήσεων αναιρέσεως, αιτήσεων αναστολής, 
αιτήσεων διορθώσεως αποφάσεων, δηλώσεων πα¬ 
ραίτησης από ασκηθέντα ένδικα μέσα, προσθέτων 
λόγων, παρεμβάσεων κ.λπ.), καθώς επίσης και των 
φακέλων των προσφυγών (φορολογικών, ασφαλιστι¬ 
κών κ.λπ.) οι οποίοι αποστέλλονται στο Δικαστήριο, 
ο έλεγχος των στοιχείων αυτών και η μέριμνα συ¬ 
μπλήρωσής των. 

4) Η αποστολή των εφέσεων και των αιτήσεων αναιρέ¬ 
σεως στο Διοικητικό Εφετείο και Συμβούλιο της Επικρά¬ 
τειας αντίστοιχα, μαζί με τους σχετικούς φακέλους. 

5) Η παρακολούθηση της πορείας των υποθέσεων, για 
τις οποίες εκδόθηκαν προδικαστικές, αναβλητικές και 
παραπεμπτικές αποφάσεις. 

6) Η υποβολή στον Δικαστή που διευθύνει το Δικαστή¬ 
ριο των υποθέσεων για τον προσδιορισμό των δικασί¬ 
μων, συμπλήρωση των πράξεων, ενημέρωση βιβλίων. 

7) Η συσχέτιση συναφών, εκκρεμών προς προσδιο¬ 
ρισμό, υποθέσεων για το ενιαίο της δικαστικής κρί- 
σεως. 

8) Η σύνταξη μηνιαίων, τριμηνιαίων και ετησίων στα¬ 
τιστικών στοιχείων. 

9) Η πληροφόρηση των διαδίκων για την πορεία των 
υποθέσεών τους. 

10) Η χορήγηση βεβαιώσεων και αντιγράφων από έγ¬ 
γραφα δικογραφιών. 

11) Η επιμέλεια της καθαρογραφής των αποφάσεων. 

12) Η συμμετοχή στις συνεδριάσεις του Δικαστηρίου 
καταχώρηση των προς συζήτησιν υποθέσεων στο πι¬ 
νάκιο, κλήτευση των διαδίκων, σύνταξη και ανάρτηση 
εκθέματος των προς συζήτηση υποθέσεων, παραλα¬ 
βή υπομνημάτων και λοιπών αποδεικτικών στοιχείων, 
τήρηση προχείρων πρακτικών συζητήσεως, σύνταξη 
επισήμων πρακτικών, επιμέλεια επικόλλησης και δι¬ 
αγραφής ενσήμων, καθώς και των πόρων διαφόρων 
Ταμείων για τις παραστάσεις των δικηγόρων, τήρηση 
των προβλεπομένων βιβλίων εισηγητών και καταχώ¬ 
ρηση σ’ αυτά, κατά δικάσιμο, των υποθέσεων που 
εκδικάσθηκαν, η δημοσίευση των αποφάσεων και η 
ταξινόμησή τους για καθαρογραφή, η παραλαβή, μετά 
τη θεώρηση του πρωτοτύπου της αποφάσεως, από 
τον Εισηγητή ή Πρόεδρο, η διόρθωση και υπογραφή 
των αντιγράφων και η παράδοσή τους στους επιμε¬ 
λητές με εντολή για κοινοποίηση στους διαδίκους, η 
επιστροφή των φακέλων μετά την τελεσιδικία των 
αποφάσεων στις αρχές που εξέδωσαν τις πράξεις και 
ταξινόμηση στο αρχείο του Δικαστηρίου, η επιστροφή 
των παραβολών όπου επιβάλλεται, η αλληλογραφία 
με άλλες υπηρεσίες και κάθε άλλη ενέργεια για τη 
διεξαγωγή της υπηρεσίας τους. 


Σύνταξη των μισθοδοτικών καταστάσεων και των άλ¬ 
λων απαιτουμένων κατά νόμο δικαιολογητικών και η 
βάσει αυτών διενέργεια πληρωμών μισθών, οδοιπορικών, 
αποζημιώσεων κ.λπ. στους δικαστικούς λειτουργούς και 
υπαλλήλους του Δικαστηρίου, τήρηση μισθολογικού μη¬ 
τρώου, έκδοση βεβαιώσεων αποδοχών και πιστοποιη¬ 
τικών για τα ανωτέρω θέματα και αλληλογραφία με 
άλλες υπηρεσίες. 

14) Σύνταξη δικαιολογητικών για την πληρωμή μισθω¬ 
μάτων και άλλων δαπανών σχετικά με την στέγαση του 
Δικαστηρίου. 

15) Η μέριμνα και ενέργεια δαπανών για τη βιβλιοδέ- 
τηση των αποφάσεων, πρακτικών, και συγγραμμάτων. 

16) Η ενέργεια διακηρύξεως διαγωνισμών και δημο¬ 
πρασιών. 

17) Η ενέργεια δαπανών για την προμήθεια γραφι¬ 
κής ύλης ,ειδών καθαριότητας, πετρελαίου, εκτύπωσης 
εντύπων, κ.λπ. αναλωσίμων υλικών, για χρήση του Δι¬ 
καστηρίου. 

18) Η παραλαβή, καταγραφή και φύλαξη βιβλίων και 
συγγραμμάτων των βιβλιοθηκών του Δικαστηρίου και 
η παρακολούθηση της χρήσης αυτών. 

19) Η παραλαβή ,καταγραφή και παρακολούθηση της 
χρήσεως των επίπλων και λοιπού μηχανολογικού εξο¬ 
πλισμού του Δικαστηρίου 

20) Ο χειρισμός του φωτοαντιγραφικού μηχανήματος 
και του ΐαχ. 

21) Η παράδοση στον Ο.Δ.Δ.Υ. άχρηστου υλικού ή η 
εκποίηση αυτού. 

Οι έμμισθοι επιμελητές του Δικαστηρίου θ’ ασχο¬ 
λούνται με τις εργασίες που προβλέπονται από το 
άρθρο 10 παρ. 9 του ν. 1756/1988, όπως αντικαταστάθη- 
κε από το άρθρο 2 παρ. 9 του ν. 1868/1989. Ειδικότερα 
φροντίζουν για την ευταξία του ακροατηρίου, κάνουν 
επιδόσεις κλήσεων, αποφάσεων ή άλλων εγγράφων, 
επιμελούνται την ασφάλεια του κτιρίου, την παράδοση 
των φακέλων μετά την τελεσιδικία των αποφάσεων 
στις Υπηρεσίες, είσπραξη από το Δημόσιο Ταμείο των 
αποδοχών των Δικαστών και Υπαλλήλων, ενημερώ¬ 
νουν τον Προϊστάμενο της Γραμματείας για την κα¬ 
θαριότητα ,διακινούν την αλληλογραφία από και προς 
το Ταχυδρομείο. Μεταφέρουν τους φακέλους και τα 
πινάκια από το Δικαστικό κατάστημα στην αίθουσα 
συνεδριάσεων του Δικαστηρίου, παράγουν φωτοαντί¬ 
γραφα, ταξινομούν τα τεύχη ΦΕΚ και πραγματοποιούν 
κάθε άλλη εργασία που ανατίθεται σ’ αυτούς από τους 
Προϊσταμένους τους. 

Άρθρο 6 

ΑΡΙΘΜΟΣ ΕΚΔΙΚΑΖΟΜΕΝΩΝ 
ΚΑΤΑ ΔΙΚΑΣΙΜΟ ΥΠΟΘΕΣΕΩΝ 

1. Οι Δικαστές θα διεκπεραιώνουν κατ’ ανώτατο όριο, 
με την επιφύλαξη της διατάξεως του άρθρου 15 (παρ. 
7 στοιχ. δδ') του ν. 1756/1988, όπως αντικαταστάθηκε 
με το άρθρο 2 του ν. 2172/1993, οι πρωτόδικες 180 υπο¬ 
θέσεις, (σ’ αυτές δεν υπολογίζονται οι υποθέσεις που 
εκδικάζονται την ημέρα υπηρεσίας εκάστου εξ αυτών) 
και οι πάρεδροι κατά το πρώτο εξάμηνο της δοκιμα¬ 
στικής τους υπηρεσίας 90 υποθέσεις, προκειμένου να 
εξασφαλισθεί η εύρυθμη λειτουργία του Δικαστηρίου, 
καθώς και το κύρος και η υπηρεσιακή και προσωπική 
υπόσταση των Δικαστών. 

2. Με πράξη του Προέδρου που διευθύνει το Δικαστή- 

ριο μπορούν να εισάγονται στα τμήματα τριμελούς συν- 
θέσεως προς εκδίκαση εφέσεις κατά αποφάσεων του 
Δικαστηρίου υπό μονομελή σύνθεση, ανεξαρτήτως του 
τμήματος που εξέδωσε την προσβαλλόμενη απόφαση. 

Η Πρόεδρος Τα μέλη 

που διευθύνει το Δικαστήριο Α) ΠΟΛΥΞΕΝΗ ΚΕΦΑΛΑ 

ΒΑΣΙΛΙΚΗ ΝΙΚΟΛΟΠΟΥΛΟΥ Πρωτόδικης 

Β) ΣΟΦΙΑ ΠΟΖΟΥΚΙΔΟΥ 
Πρωτόδικης 
Γ) ΕΥΑΝΘΙΑ ΠΑΝΑΓΟΥ 
Πρωτόδικης 
Δ) ΧΡΙΣΤΙΝΑ ΓΚΡΕΚΑ 
Πρωτόδικης 

Ε) ΧΡΙΣΤΙΝΑ ΧΑΤΖΗΔΗΜΟΥ 
Πρωτόδικης 

Η Γραμματέας 

ΕΥΑΓΓΕΛΙΑ ΠΑΠΑΔΟΠΟΥΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 08/ΔΤΑ/7061 (4) 

Κατανομή δύο (2) συμβάσεων μίσθωσης έργου στο 
ΚΕΠ Δήμου Γέρακα Ν. Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΕΚ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 Εγκύκλιο 
του ΥΠΕΣΔΔΑ. 

5. Το υπ’ αριθμ. Φ.7/2/ΟΔΕ ΚΕΠ/10273/7.3.2006 έγγραφο 
της Γ ενικής Γ ραμματείας Δημόσιας Διοίκησης και Ηλε¬ 
κτρονικής Διακυβέρνησης, σχετικά με την κατανομή δύο 
ατόμων με σύμβαση έργου για το ΚΕΠ Δήμου Γ έρακα, 
χρονικής διάρκειας 18 μηνών. 

6. Την υπ’ αριθμ. 6596/12.4.2006 απόφαση του Γ.Γ. Περι¬ 
φέρειας Αττικής σχετικά με την πρόσληψη δύο ατόμων 
με σύμβαση έργου στο ΚΕΠ Δήμου Γέρακα, χρονικής 
διάρκειας 18 μηνών. 

7. Το υπ’ αριθμ. ΔΟΛΚΕΠ/Φ/122/7110/20.3.2007 έγγραφο 
του Υφυπουργού Εσωτερικών Ανδρεουλάκου Αποστόλου, 
σχετικά με την επιπλέον κατανομή δύο (2) συμβάσεων 
μίσθωσης έργου, χρονικής διάρκειας δεκαοκτώ μηνών, για 
την στελέχωση του ΚΕΠ Δήμου Γ έρακα, αποφασίζουμε: 

Σε συνέχεια της υπ’ αριθμ. 6596/12.4.2006 απόφασης 
του Γ.Γ. Περιφέρειας Αττικής, εγκρίνουμε την πρόσληψη 
επιπλέον δύο (2) ατόμων με σύμβαση μίσθωσης έργου 
διάρκειας δεκαοκτώ μηνών (18), για την στελέχωση του 
ΚΕΠ του Δήμου Γ έρακα. 

Προϋπόθεση της κατάρτισης των ανωτέρω συμβάσε¬ 
ων είναι η πλήρης ετοιμότητα λειτουργίας του ΚΕΠ. 

Κάθε σύμβαση θα συναφθεί ηλεκτρονικά και θα απο¬ 
σταλεί με το ταχυδρομείο στην ΟΔΕ του ΥΠΕΣΔΔΑ. Σε 


διαφορετική περίπτωση η νέα σύμβαση δε θα γίνεται 
δεκτή και θα επιστρέφεται. 

Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, χωρίς την προηγούμενη έγκριση της ΟΔΕ/ 
ΚΕΠ/ΥΠΕΣΔΔΑ, η οποία θα πρέπει να έχει ενημερωθεί 
από την αρμόδια υπηρεσία των ΟΤΑ. Σε διαφορετική 
περίπτωση το ΥΠΕΣΔΔΑ δε θα κάνει δεκτή τη σύμβαση 
αλλά και δε θα τη χρηματοδοτήσει. 

Ως τόπος εκτέλεσης των έργων ορίζεται ο Δήμος 
Γ έρακα. 

Οι ανωτέρω συμβάσεις λήγουν (ανεξάρτητα από την 
διάρκειά τους) από τη χρονική στιγμή που θα στελε¬ 
χωθεί το ΚΕΠ με μόνιμο προσωπικό. 

Η αμοιβή ορίζεται σε 10.560 € ετησίως μέχρι την συ¬ 
μπλήρωση χρονικού διαστήματος 24 μηνών, κατά το 
οποίο το έργο συγχρηματοδοτείται από το Επιχειρησι¬ 
ακό Πρόγραμμα “Κοινωνία της Πληροφορίας” Μέτρο 2.2. 
Για το χρονικό διάστημα πλέον του 24μήνου η αμοιβή 
ορίζεται σε 12.000€ ετησίως και χρηματοδοτείται από 
τον Τακτικό Προϋπολογισμό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 30 Μαρτίου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 3213 (5) 

Έγκριση συμβάσεων μίσθωσης έργου για τα Κέντρα 
Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1 .Τις διατάξεις του άρθρου 6 του ν. 2527/1997 καθώς 
και όμοιες του ν. 1735/1987 και του ν. 2307/1995. 

2. Τις διατάξεις της παρ. 1 του άρθρου 15 του ν. 
3260/2004 (ΦΕΚ 151/Α/6.8.2004) με τις οποίες ορίζεται 
ότι «για τις ανάγκες λειτουργίας των Κ.Ε.Π. επιτρέπεται η 
απασχόληση φυσικών προσώπων με συμβάσεις μίσθωσης 
έργου, για τις οποίες ισχύουν οι κείμενες διατάξεις, χωρίς 
να απαιτούνται οι προϋποθέσεις της Π.Υ.Σ. 55/1998». 

3. Το υπ’ αριθμ. ΔΟΛΚΕΠ/Φ4/145/8983/10.4.2007 έγγραφο 
του ΥΠ.ΕΣ.Δ.Δ.Α με το οποίο μας διεβιβάσθη πίνακας κα¬ 
τανομής 187 συμβάσεων μίσθωσης έργου, διάρκειας έως 
τρεις (3) μήνες, στα ΚΕΠ των ΟΤΑ Α' και Β' βαθμού της 
Χώρας, στα οποία λήγουν οι συμβάσεις μίσθωσης έργου 
κατά το χρονικό διάστημα από 1.5.2007 έως 31.5.2007 και 
προκαλουμένη δαπάνη 40.000 ευρώ, αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Παξών Ν. Κέρκυρας για δύο άτομα. 

Τα παραπάνω άτομα θα απασχοληθούν στο έργο της 
λειτουργίας των Κέντρων Εξυπηρέτησης Πολιτών για 
χρονικό διάστημα έως 3 μήνες και με τον όρο ότι οι 
συμβάσεις λήγουν από την χρονική στιγμή που θα στε¬ 
λεχωθεί το Κ.Ε.Π. με μόνιμο προσωπικό. 

Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ΥΠΕΣΔΔΑ. Σε διαφορετική 

περίπτωση το ΥΠΕΣΔΔΑ δε θα κάνει δεκτή τη νέα σύμ¬ 
βαση αλλά και δε θα τη χρηματοδοτήσει. 

Οι ανωτέρω όροι θα πρέπει να περιληφθούν τόσο στις 
κανονιστικές αποφάσεις σας όσο και στις συμβάσεις 
που θα ακολουθήσουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Απριλίου 2007 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. οικ. 3211 (6) 

Έγκριση συμβάσεων μίσθωσης έργου για τα Κέντρα 
Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 6 του ν. 2527/1997 καθώς 
και όμοιες του ν. 1735/1987 και του ν. 2307/1995. 

2. Τις διατάξεις της παρ. 1 του άρθρου 15 του ν. 
3260/2004 (ΦΕΚ 151/Α/6.8.2004) με τις οποίες ορίζεται 
ότι «για τις ανάγκες λειτουργίας των Κ.Ε.Π. επιτρέπε¬ 
ται η απασχόληση φυσικών προσώπων με συμβάσεις 
μίσθωσης έργου, για τις οποίες ισχύουν οι κείμενες 
διατάξεις, χωρίς να απαιτούνται οι προϋποθέσεις της 
Π.Υ.Σ. 55/1998». 

3. Το υπ’ αριθμ. ΔΟΛΚΕΠ/Φ4/145/8983/10.4.2007 έγ¬ 
γραφο του ΥΠ.ΕΣ.Δ.Δ.Α με το οποίο μάς διεβιβάσθη 
πίνακας κατανομής 187 συμβάσεων μίσθωσης έργου, 
διάρκειας έως τρεις (3) μήνες, στα ΚΕΠ των ΟΤΑ Α' και 
Β' βαθμού της Χώρας, στα οποία λήγουν οι συμβάσεις 
μίσθωσης έργου κατά το χρονικό διάστημα από 1.5.2007 
έως 31.5.2007 και προκαλουμένη δαπάνη 25.000 ευρώ, 
αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Ελατίων Ν. Ζακύνθου για ένα άτομο. 

Το παραπάνω άτομο θα απασχοληθεί στο έργο της 
λειτουργίας των Κέντρων Εξυπηρέτησης Πολιτών για 
χρονικό διάστημα έως 3 μήνες και με τον όρο ότι οι 
συμβάσεις λήγουν από την χρονική στιγμή που θα στε¬ 
λεχωθεί το Κ.Ε.Π. με μόνιμο προσωπικό. 

Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ΥΠΕΣΔΔΑ. Σε διαφορετική 
περίπτωση το ΥΠΕΣΔΔΑ δε θα κάνει δεκτή τη νέα σύμ¬ 
βαση αλλά και δε θα τη χρηματοδοτήσει. 

Οι ανωτέρω όροι θα πρέπει να περιληφθούν τόσο στις 
κανονιστικές αποφάσεις σας όσο και στις συμβάσεις 
που θα ακολουθήσουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Απριλίου 2007 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 


(7) 

Υπαγωγή της επένδυσης της επιχείρησης με την επω¬ 
νυμία, «ΞΕΝΟΔΟΧΕΙΑ Α ΛΕΜΟΝΗΣ ΜΟΝΟΠΡΟΣΩΠΗ 
ΕΠΕ.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 5637/Π/13/4/000019/Ε/4.4.2007 από¬ 
φαση του Γ ενικού Γ ραμματέα της Περιφέρειας Νοτίου 
Αιγαίου εγκρίθηκε η υπαγωγή της επένδυσης στις δια¬ 
τάξεις του ν. 3299/2004 της επιχείρησης, «ΞΕΝΟΔΟΧΕΙΑ 
Α ΛΕΜΟΝΗΣ ΜΟΝΟΠΡΟΣΩΠΗ ΕΠΕ.», που αναφέρεται 
στην «Ιδρυση Ξενοδοχειακής Μονάδας τριών αστέρων 
δυναμικότητας 14 δωματίων (36 κλίνες) στο Κουφονήσι 
του Νομού Κυκλάδων», 

Το συνολικό κόστος της επένδυσης ανέρχεται στο 
ποσό του 1.660.228 €. Το ποσοστό της επιχορήγησης 
ορίστηκε στο 45% επί του παραγωγικού κόστους, δη¬ 
λαδή ποσό επιχορήγησης 747.102,60 €. Το ποσοστό της 
ίδιας συμμετοχής ορίστηκε στο 25,67% επί του παρα¬ 
γωγικού κόστους, δηλαδή ποσό 426.180,53 €. Το ποσο¬ 
στό για τραπεζικό δάνειο ορίσθηκε στο 29,33% επί του 
παραγωγικού κόστους, δηλαδή ποσό 486.944,87€. 

Με την ολοκλήρωση της επένδυσης θα δημιουργη- 
θούν: δύο (2) νέες θέσεις πλήρους απασχόλησης δωδε¬ 
κάμηνης διάρκειας και τέσσερις (4) νέες θέσεις πλήρους 
απασχόλησης εξάμηνης διάρκειας, (4,0 Ε.Μ.Ε). 

Η εξέταση του θέματος έγινε κατά την 97η συνεδρί¬ 
αση της Γνωμοδοτικής Επιτροπής του άρθρου 7 του ν. 
3299/2004, η οποία έγινε στις 13.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΕΜΜΑΝΟΥΗΛ ΚΑΛΑΒΡΟΣ 

-♦- 

( 8 ) 

Υπαγωγή της επένδυσης της υπό σύσταση εταιρείας 
των Αποστόλου και Δημητρίου Κάμαρη, στις διατά¬ 
ξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. οικ. 5638/Φ.Π.13.4/00021/Ε/Ν.3299- 
04/4.4.2007 απόφαση του Γενικού Γραμματέα της Περιφέ¬ 
ρειας Νοτίου Αιγαίου εγκρίθηκε η υπαγωγή στις διατάξεις 
του ν. 3299/2004 της επένδυσης της υπό σύσταση εταιρείας 
των Αποστόλου & Δημητρίου Κάμαρη που αναφέρεται στην 
ίδρυση - μετατροπή διατηρητέου κτιρίου σε ξενοδοχειακή 
μονάδα τύπου επιπλωμένων διαμερισμάτων Β' τάξης, στην 
περιοχή Σκάλας Αμμουδίου της Κοινότητας Οίας της νή¬ 
σου Θήρας του νομού Κυκλάδων δυναμικότητας τριών (3) 
διαμερισμάτων (5 δωματίων) / 8 κλινών συνολικού κόστους 
340.533,00 € ευρώ. Το ποσοστό της επιχορήγησης ορίσθηκε 
στο 45% επί του παραγωγικού κόστους, δηλαδή ποσό επι¬ 
χορήγησης 153.240,00 € ευρώ και ποσό ίδιας συμμετοχής 
187.293,00 € (το ποσοστό της ίδιας συμμετοχής ισούται με 
το 55 % του συνολικού κόστους). Με την επένδυση αυτή 
θα δημιουργηθεί μια (1) νέα θέση εποχιακής απασχόλησης 
(0,5 Ε.Μ.Ε.). Η εξέταση του θέματος έγινε κατά την 97η 
συνεδρίαση της Γνωμοδοτικής Επιτροπής του άρθρου 7 
του ν. 3299/2004, στις 13.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΕΜΜΑΝΟΥΗΛ ΚΑΛΑΒΡΟΣ 

-♦- 

(9) 

Χορήγηση άδειας άσκησης επαγγέλματος Κοινωνικού Λει¬ 
τουργού στην ΤΖΟΥΡΜΑΝΑ ΑΝΑΣΤΑΣΙΑ του Κων/νου. 

Η ΕΝΤΕΤΑΛΜΕΝΗ ΣΥΜΒΟΥΛΟΣ 

Με την υπ’ αριθμ. 1935/28.3.2007 απόφαση της Εντε¬ 
ταλμένης Συμβούλου Αθηνών χορηγείται στην ΤΖΟΥΡ- 
ΜΑΝΑ ΑΝΑΣΤΑΣΙΑ άδεια άσκησης επαγγέλματος Κοι¬ 
νωνικού Λειτουργού. 

Η Εντεταλμένη Σύμβουλος 

ΛΙΛΙΚΑ ΒΑΣΙΛΑΚΟΥ 

-♦- 

( 10 ) 

Χορήγηση άδειας άσκησης επαγγέλματος Κοινωνικού Λει¬ 
τουργού στην ΠΛΕΥΡΙΤΑΚΗ ΑΘΗΝΑ του ΝΙΚΟΛΑΟΥ. 

Η ΕΝΤΕΤΑΛΜΕΝΗ ΣΥΜΒΟΥΛΟΣ 
ΤΗΣ ΝΟΜΑΡΧΙΑΣ ΑΘΗΝΩΝ 

Με την υπ’ αριθμ. 926/4.4.2007 απόφαση της Εντεταλ¬ 
μένης Συμβούλου Αθηνών χορηγείται στην ΠΛΕΥΡΙΤΑΚΗ 
ΑΘΗΝΑ του ΝΙΚΟΛΑΟΥ άδεια άσκησης επαγγέλματος 
Κοινωνικού Λειτουργού. 

Η Εντεταλμένη Σύμβουλος 

ΛΙΛΙΚΑ ΒΑΣΙΛΑΚΟΥ 

-♦- 

Αριθμ. 65/15.3.2007 (11) 

Ανακαθορισμός των δικαιωμάτων ελλιμενισμού ρυμουλ¬ 
κών του Κανονισμού και Τιμολόγια Δικαιωμάτων επί 
πλοίων/πλωτών ναυπηγημάτων στη λιμενική ζώνη 
του ΟΛΠ ΑΕ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΟΣ ΠΕΙΡΑΙΩΣ ΑΝΩΝΥΜΗ ΕΤΑΙΡΕΙΑ 

Έχοντας υπόψη: 

α) Τις διατάξεις της παρ. 7 του άρθρου δεύτερου του ν. 
2688/1999 «Μετατροπή του Οργανισμού Λιμένος Πειραιώς 
και του Οργανισμού Λιμένος Θεσσαλονίκης σε Ανώνυμες 
Εταιρείες» (Φ.Ε.Κ.40/τ. Α/1.2.1999), η οποία προστέθηκε με 
την παράγραφο 2 του άρθρου 31 του ν. 3153/2003 «Ναυτική 
επαγγελματική εκπαίδευση, κατάρτιση και επιμόρφωση και 
ρύθμιση άλλων θεμάτων αρμοδιότητας του Υπουργείου 
Εμπορικής Ναυτιλίας» (ΦΕΚ 544/τ. Α/19.6.2003). 

β) Το καταστατικό της Εταιρείας, το οποίο αρχικά 
ενσωματώθηκε στο άρθρο τρίτο του ν. 2688/1999 (ΦΕΚ 
40/1.3.1999 τ. Α'), όπως τελικά τροποποιήθηκε και κωδι- 
κοποιήθηκε από την τακτική Γ ενική Συνέλευση των Με¬ 
τόχων της Εταιρείας της 30ης Ιουνίου 2005, εγκρίθηκε 
και ισχύει (ΦΕΚ 8184/25.7.2005 τ. Α.Ε. και Ε.Π.Ε). 

γ) Την υπ’ αριθμ. 962/8.3.2007 υπηρεσιακή εισήγηση, 
αποφασίζουμε: 


1. Την τροποποίηση της παραγράφου 3.5. του άρ¬ 
θρου 3 του «Κανονισμού και Τιμολόγια Δικαιωμάτων 
επί πλοίων/πλωτών ναυπηγημάτων στη λιμενική ζώνη 
του Ο.Λ.Π. Α.Ε» με την αντικατάσταση του εδαφίου 3.5.6 
ως ακολούθως: 

«3.5.6. Ρυμουλκά και ναυαγοσωστικά αναλόγως του 
μήκους των: 

Τα μήκους έως 20 μέτρων ανά μέτρο 3 ευρώ 
« από 20,01-30 « « 4,5 « 

« « 30,01-40 « « 5 « 

« «40,01 και άνω « « 6,5 « 

2. Η απόφαση αυτή να δημοσιευθεί στην Εφημερί¬ 
δα της Κυβερνήσεως και η ισχύς της αρχίζει από την 
1.6.2007. 


Πειραιάς, 11 Απριλίου 2007 

Ο Διευθύνων Σύμβουλος 
ΝΙΚΟΣ ΑΝΑΣΤΑΣΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπ’ αριθμ. 18025/Η/22.2.2007 απόφαση της Υπουρ¬ 
γού Εθνικής Παιδείας και Θρησκευμάτων που δημο- 
σιεύθηκε στο ΦΕΚ 231/τ. Β'/23.2.2007 γίνεται η εξής 
διόρθωση: 

Από το εσφαλμένο: «Εγκρίνουμε την υπερωριακή απα¬ 
σχόληση πέραν από τις ώρες υποχρεωτικής εργασίας, για 
τους ακόλουθους 620 διοικητικούς υπαλλήλους της Κ.Υ. του 
ΥΠΕΠΘ, για το χρονικό διάστημα από 1.1.2007 έως 30.3.2007 
και για μέχρι 60 ώρες το μήνα για κάθε υπάλληλο, προκει- 
μένου να καλυφθούν εποχιακές, επείγουσες ή και έκτακτες 
υπηρεσιακές ανάγκες της Κ.Υ. του ΥΠ.Ε.Π.Θ.» 

Στο ορθό: «Εγκρίνουμε την υπερωριακή απασχόληση πέ¬ 
ραν από τις ώρες υποχρεωτικής εργασίας, για τους ακό¬ 
λουθους 620 διοικητικούς υπαλλήλους της Κ.Υ. του ΥΠΕΠΘ, 
στους οποίους συμπεριλαμβάνονται οι υπάλληλοι της ΥΔΕ 
για το χρονικό διάστημα από 1.1.2007 έως 30.3.2007 και 
για μέχρι 60 ώρες το μήνα για κάθε υπάλληλο, προκειμέ- 
νου να καλυφθούν εποχιακές, επείγουσες ή και έκτακτες 
υπηρεσιακές ανάγκες της Κ.Υ. του ΥΠ.Ε.Π.Θ.». 

(Από το Υπουργείο Εθνικής 
Παιδείας και Θρησκευμάτων) 

-♦- 

(13) 

Στο ΦΕΚ 121/2.2.2007 (τ. Β') στο οποίο δημοσιεύθηκε 
η υπ’ αριθμ. IΕ/ΟΕ/219/Π0/2/4/00037/ν.3299/20 04/16.1.20 07 
απόφαση του Γ ενικού Γ ραμματέα Περιφέρειας Ανατολι¬ 
κής Μακεδονίας - Θράκης που αφορά την ολοκλήρωση 
και έναρξη της παραγωγικής λειτουργίας της επένδυ¬ 
σης της εταιρείας «ΑΦΟΙ ΜΠΑΣΜΑΤΖΗ ΑΕ», διορθώνεται 
η επωνυμία από το εσφαλμένο «ΑΦΟΙ ΜΠΑΣΜΑΤΖΗ ΑΕ», 
στο ορθό «ΑΦΟΙ ΜΠΑΣΜΑΤΖΗ ΟΕ». 

(Από την Περιφέρεια Ανατολικής 
Μακεδονίας-Θράκης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΐΌΐπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίοτηβΐ: ΗΗρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: Ιιΐΐρ://νννννν·£ΐ.α γ - ε-ηπείΙ: ννοΙ)Γτΐ35ΐ£ΐ@£ί·(ΐι 














